cyanic-selkie/wikianc huggingface dataset:
WikiLeaks
Το WikiLeaks  είναι διεθνής μη κερδοσκοπικός οργανισμός ΜΜΕ ο οποίος δημοσιεύει έγγραφα από ανώνυμες πηγές και διαρροές, που υπό άλλες συνθήκες δεν θα έβλεπαν το φως της δημοσιότητας. Τον ιστότοπο του οργανισμού, ο οποίος και ξεκίνησε τη λειτουργία του το 2006, διαχειρίζεται η «The Sunshine Press». Μέσα στον πρώτο χρόνο της λειτουργίας του, ο ιστότοπος ανακοίνωσε πως η βάση δεδομένων του συμπεριλάμβανε πλέον περισσότερα από 1,2 εκατομμύρια έγγραφα.
150px|thumb|αριστερά|Ο [[Τζούλιαν Ασάντζ είναι ο κυριότερος συντάκτης και εκπρόσωπος των Wikileaks.]] Ο οργανισμός αυτοπεριγράφεται ως «πνευματικό παιδί» Κινέζων αντιφρονούντων, καθώς και δημοσιογράφων, μαθηματικών και νεοσύστατων εταιρειών τεχνολογίας από τις Η.Π.Α., την Ταϊβάν, την Ευρώπη, την Αυστραλία και τη Νότια Αφρική. Δημοσιεύματα εφημερίδων και το περιοδικό «The New Yorker» (7 Ιουνίου 2010) παρουσιάζουν ως ιδρυτή του οργανισμού τον Τζούλιαν Ασάντζ (Julian Assange), έναν Αυστραλό δημοσιογράφο και ακτιβιστή του Διαδικτύου.
Το WikiLeaks έχει κερδίσει ένα σύνολο βραβείων, ανάμεσα στα οποία το Βραβείο Νέου Μέσου (New Media Award) του έγκριτου οικονομικού περιοδικού «The Economist» για το έτος 2008. Toν Ιούνιο του 2009, το WikiLeaks και ο Τζούλιαν Ασάντζ βραβεύτηκαν από τη Διεθνή Αμνηστία με το UK Media Award (στην κατηγορία «Νέο Μέσο») για τη δημοσίευση το 2008 του κειμένου «Κένυα: Η Κραυγή του Αίματος – Εξώδικες δολοφονίες και εξαφανίσεις » («Kenya: The Cry of Blood – Extra Judicial Killings and Disappearances»), μια έρευνα της Εθνικής Επιτροπής της Κένυας για τα Ανθρώπινα Δικαιώματα (Kenya National Commission on Human Rights). Τον Μάιο του 2010, η «New York Daily News» κατέταξε το WikiLeaks πρώτο στη λίστα των «ιστοσελίδων που θα μπορούσαν να αλλάξουν εντελώς την ειδησεογραφία».
Τον Απρίλιο του 2010, το WikiLeaks δημοσίευσε βίντεο από ένα περιστατικό του 2007 οπότε και Ιρακινοί άμαχοι πολίτες θανατώθηκαν από Αμερικανούς στρατιώτες, σε μια ιστοσελίδα που καλείται Collateral Murder. Τον Ιούλιο του ίδιου έτους, το WikiLeaks δημοσίευσε το «Ημερολόγιο του Πολέμου στο Αφγανιστάν» («Afghan War Diary»), μια συλλογή περισσοτέρων από 76.900 εγγράφων σχετικά με τον Πόλεμο στο Αφγανιστάν τα οποία μέχρι τότε δεν ήταν διαθέσιμα στο ευρύ κοινό. Τον Οκτώβριο η ομάδα δημοσίευσε ένα πακέτο περίπου 400.000 εγγράφων υπό τον τίτλο «Ημερολόγιο του Πολέμου στο Ιράκ» («Iraq War Logs») σε συντονισμό με μεγάλους κερδοσκοπικούς οργανισμούς ΜΜΕ. Λίγες εβδομάδες αργότερα, στις 28 Νοεμβρίου, το WikiLeaks ξεκίνησε να δίνει στη δημοσιότητα 251.287 διπλωματικά έγγραφα, με την Αμερικανική Κυβέρνηση να κάνει λόγο για «επίθεση κατά της διεθνούς κοινότητας».
Εξωτερικοί σύνδεσμοι
Κατηγορία:Wikileaks Κατηγορία:Ανοιχτή διακυβέρνηση
Χριστίνα Γιαζιτζίδου
Βιογραφία
Η Χριστίνα Γιαζιτζίδου γεννήθηκε στις 12 Οκτωβρίου του 1989 στην Καστοριά όπου και κατοικεί μόνιμα. Είναι αθλήτρια του Ναυτικού Ομίλου Καστοριάς. Ασχολήθηκε με την κωπηλασία ενώ ήταν ακόμη μαθήτρια του Δημοτικού και πήρε για πρώτη φορά μέρος στην Εθνική ομάδα της Ελλάδας το 2004. Έχει πολλές διακρίσεις σε ευρωπαϊκό και παγκόσμιο επίπεδο. Μεταξύ άλλων, τo 2009 από κοινού με την Αλεξάνδρα Τσιάβου ήρθε πρώτη στο Παγκόσμιο Πρωτάθλημα Κωπηλασίας στο Πόζναν της Πολωνίας ενώ το 2011 κατέκτησε μαζί με την Τριανταφυλλιά Καλαμποκά το χρυσό μετάλλιο στο διπλό σκιφ ελαφρών βαρών στα πλαίσια του Παγκοσμίου Πρωταθλήματος κωπηλασίας κάτω των 23 ετών. Μαζί με την Αλεξάνδρα Τσιάβου έχει σημειώσει και άλλες επιτυχίες όπως οι πρώτες θέσεις το 2011 στο Παγκόσμιο Πρωτάθλημα του Μπλεντ και στο Ευρωπαϊκό του Πλόβντιβ ενώ τον Αύγουστο του 2012 κατέκτησε το χάλκινο μετάλλιο στους Ολυμπιακούς Αγώνες του Λονδίνου, στο διπλό σκιφ ελαφρών βαρών .Το 2013, η Γιαζιτζίδου ήταν ενταγμένη στις Ένοπλες Δυνάμεις με το βαθμό της ανθυπολοχαγού πεζικού. Τον Ιούλιο του 2016 παραιτήθηκε από προπονήτρια του Ναυτικού Ομίλου Καστοριάς.
Εξωτερικοί σύνδεσμοι
Κατηγορία:Έλληνες αθλητές της κωπηλασίας Κατηγορία:Έλληνες Ολυμπιονίκες
Αλεσάντρα Μέλε
Η Αλεσάντρα Βατλ Μέλε (Alessandra Watle Mele, γεννημένη στις 5 Σεπτεμβρίου 2002), γνωστή ως Αλεσάντρα, είναι Νορβηγο-Ιταλίδα τραγουδίστρια και τραγουδοποιός. Διαγωνίστηκε στην έβδομη σεζόν του The Voice – Norges beste stemme το 2022, φτάνοντας στις ζωντανές εμφανίσεις. Εκπροσώπησε τη Νορβηγία στον με το τραγούδι "Queen of Kings" και ήρθε 5η στον τελικό του διαγωνισμού με 268 βαθμούς.
Πρώιμη ζωή και εκπαίδευση
H Μέλε γεννήθηκε στις 5 Σεπτεμβρίου 2002 στην Pietra Ligure της Σαβόνα από Ιταλό πατέρα από την Albenga και Νορβηγίδα μητέρα από το Stathelle, και μεγάλωσε στο Cisano sul Neva. Σε ηλικία δώδεκα ετών, κέρδισε την πέμπτη έκδοση του VB Factor, ενός τοπικού σόου ταλέντων στην περιοχή Val Bormida. Μετά την αποφοίτησή της από το γυμνάσιο το 2021, μετακόμισε αρχικά στους παππούδες της στο Porsgrunn της Νορβηγίας, προτού μετακομίσει στο Λίλεχαμερ, για να σπουδάσει στο Lillehammer Institute of Music Production and Industries (LIMPI).
2022: The Voice Norway
Το 2022, η Μέλε συμμετείχε στην έβδομη σεζόν του The Voice – Norges beste stemme, της νορβηγικής έκδοσης του The Voice. Μετά το Blind Audition της, εντάχθηκε στην ομάδα του προπονητή Espen Lind. Αποκλείστηκε στα Live Show.
2023: Melodi Grand Prix και Διαγωνισμός Τραγουδιού Eurovision
Στις 4 Ιανουαρίου 2023, η Μέλε ανακοινώθηκε ως μία από τους είκοσι έναν καλλιτέχνες που θα διαγωνιστούν στο Melodi Grand Prix 2023, την εθνική επιλογή της Νορβηγίας για τον. Ερμήνευσε τη συμμετοχή της "Queen of Kings" στον πρώτο ημιτελικό στις 14 Ιανουαρίου 2023 και ήταν μέσα στους τρεις συμμετέχοντες που προκρίθηκαν στον τελικό στις 4 Φεβρουαρίου 2023. Στη συνέχεια κέρδισε τον διαγωνισμό, λαμβάνοντας τους περισσότερους βαθμούς τόσο από το κοινό όσο και από τη διεθνή κριτική επιτροπή, κερδίζοντας έτσι το δικαίωμα να εκπροσωπήσει τη Νορβηγία στον Διαγωνισμό Τραγουδιού της Eurovision 2023 στο Λίβερπουλ του Ηνωμένου Βασιλείου. She is set to perform in the first semi-final on 9 May 2023.
Προσωπική ζωή
Σε μια συνέντευξη στο EurovisionFun, η Μέλε ανέφερε ότι είναι αμφιφυλόφιλη, με το τραγούδι της "Queen of Kings" να αντιπροσωπεύει τις εμπειρίες της ως αμφιφυλόφιλη γυναίκα.
Queen of Kings
Το "Queen of Kings" είναι ένα τραγούδι της Νορβηγο-Ιταλίδας τραγουδίστριας Αλεσάντρα Μέλε, το οποίο κυκλοφόρησε στις 9 Ιανουαρίου 2023. Το τραγούδι ορίστηκε να στον  μετά τη νίκη του στο Melodi Grand Prix 2023, τον εθνικό τελικό της Νορβηγίας για τον διαγωνισμό τραγουδιού της Eurovision εκείνης της χρονιάς. Προκρίθηκε στον μεγάλο τελικό και τερμάτισε στην 6η θέση με 102 βαθμούς.
Σύνθεση
Σε συνέντευξή της στην οπαδική ιστοσελίδα Eurovision Fun, η Μέλε δήλωσε ότι το τραγούδι έχει να κάνει με το να δείξει "τη δύναμη των γυναικών, αλλά και τη δύναμη όλων των ανθρώπων, για το πόσο σημαντικό είναι να νιώθεις ο εαυτός σου". Η Μέλε είπε ότι οι εμπειρίες της ως αμφιφυλόφιλη επηρέασαν τη δημιουργία του τραγουδιού.
Melodi Grand Prix 2023
Το Melodi Grand Prix 2023 ήταν η 61η έκδοση του Melodi Grand Prix, του διαγωνισμού που επιλέγει τη Νορβηγική συμμετοχή για τον Διαγωνισμό Τραγουδιού της Eurovision. Ο διαγωνισμός αποτελούταν από τρεις ημιτελικούς και έναν τελικό. Το "Queen of Kings" επιλέχθηκε για να αγωνιστεί πρώτο στον πρώτο ημιτελικό, όπου κατάφερε να προκριθεί στον τελικό.
Προχωρώντας στον τελικό, το τραγούδι θεωρήθηκε φαβορί για να κερδίσει το Melodi Grand Prix 2023, όντας το φαβορί στις δημοσκοπήσεις των αναγνωστών στα Wiwibloggs και ESCUnited. Στον τελικό, χρησιμοποιήθηκε μια διεθνής κριτική επιτροπή και μια δημόσια τηλεψηφοφορία, με αμφότερες το 50% των ψήφων. Το "Queen of Kings" κατάφερε να κερδίσει συνολικά 233 βαθμούς, κερδίζοντας 104 πόντους από την κριτική επιτροπή και 129 από το κοινό, κερδίζοντας και τα δύο μισά της ψήφου και κερδίζοντας τη νορβηγική θέση για τον Διαγωνισμό Τραγουδιού της Eurovision 2023.
Στη Eurovision
Σύμφωνα με τους κανόνες της Eurovision, όλες οι συμμετέχουσες χώρες, εκτός από τη διοργανώτρια χώρα και τις "Μεγάλες Πέντε", που αποτελούνται από τη, τη , την , την και το , έπρεπε να προκριθούν σε έναν από τους δύο ημιτελικούς για να διαγωνιστούν για τον τελικό, με τις 10 πρώτες χώρες από τους αντίστοιχους ημιτελικούς τους να προκρίνονται στον τελικό. Πριν από την κλήρωση κατανομής των ημιτελικών, η Ευρωπαϊκή Ραδιοτηλεοπτική Ένωση (EBU) χώρισε τις διαγωνιζόμενες χώρες σε έξι διαφορετικά δοχεία με βάση τα μοτίβα ψηφοφορίας από προηγούμενους διαγωνισμούς, όπως καθορίστηκαν από τον συνεργάτη τηλεψηφοφορίας του διαγωνισμού Digame, με στόχο τη μείωση της πιθανότητας ψηφοφορίας από γειτονικές χώρες, ενώ παράλληλα να αυξήσει το σασπένς κατά τη διαδικασία ψηφοφορίας. Στις 31 Ιανουαρίου 2023, πραγματοποιήθηκε η κλήρωση κατανομής στο St George's Hall στο Λίβερπουλ που έβαλε κάθε έθνος σε έναν από τους δύο ημιτελικούς και καθόρισε σε ποιο μισό της παράστασης θα έπαιζε. Εκεί, ανακοινώθηκε ότι η Νορβηγία είχε προγραμματιστεί να εμφανιστεί στο πρώτο μισό του πρώτου ημιτελικού του διαγωνισμού, που θα διεξαχθεί στις 9 Μαΐου 2023.
Παραπομπές
Κατηγορία:Διαγωνισμός Τραγουδιού Eurovision 2023 Κατηγορία:Συμμετέχοντες στη Eurovision Κατηγορία:Νορβηγοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με τη Νορβηγία
Fairchild Republic A-10 Thunderbolt II
Το A-10 Thunderbolt II είναι ένα αμερικάνικο δικινητήριο επιθετικό αεροσκάφος που δημιουργήθηκε από την εταιρεία Fairchild Aircraft τη δεκαετία του 1970. Είναι το μοναδικό αεροσκάφος των Ηνωμένων Πολιτειών το οποίο είχε ως προορισμό καθαρά τη στενή αεροπορική υποστήριξη, η οποία συμπεριλαμβάνει βομβαρδισμό τεθωρακισμένων και άλλων στόχων της ξηράς, ενώ διαθέτει περιορισμένη αεράμυνα απέναντι σε εχθρικά αεροσκάφη.
Το αεροσκάφος έχει δεχτεί πολλές αναβαθμίσεις και το προσδόκιμο ζωής του έχει παραταθεί μέχρι το 2028, παρόλο που υπάρχουν προτάσεις για απόσυρσή του νωρίτερα.
Παραπομπές
Κατηγορία:Αεριωθούμενα στρατιωτικά αεροσκάφη Κατηγορία:Αεροσκάφη εγγύς υποστήριξης
Νορεπινεφρίνη
thumb|220px|Η χημική δομή της νορεπινεφρίνης Η νορεπινεφρίνη ή νοραδρεναλίνη είναι μια κατεχολαμίνη (παράγωγο του αμινοξέως τυροσίνη) που δρα ως ορμόνη και νευροδιαβιβαστής. Οι δράσεις της είναι παρόμοιες με αυτές της αδρεναλίνης. Η νορεπινεφρίνη συντίθεται στο μυελό των επινεφριδίων ως ορμόνη και σε νευρώνες στον εγκέφαλο και στους μεταγαγγλιακούς νευρώνες του συμπαθητικού συστήματος ως νευροδιαβιβαστής. Η νορεπινεφρίνη αλληλεπιδρά με μεγαλύτερη συγγένεια στους αδρενεργικούς υποδοχείς τύπου α. Προκαλεί έντονη αγγειοσύσπαση, με αποτέλεσμα την αύξηση των αντιστάσεων στα περιφερικά αγγεία και έτσι την αύξηση της πίεσης, αλλά ελάχιστη διέγερση της καρδιάς διότι αν και αυξάνει την συσταλτικότητα, η αύξηση της πίεσης οδηγεί αντανακλαστικά σε βραδυκαρδία, που αντισταθμίζει τη δράση της στη καρδιά. Η νορεπινεφρίνη έχει χρησιμοποιηθεί για την αντιμετώπιση της καταπληξίας (σοκ), αν και προτιμάται για αυτή τη δράση η μεταμινόλη.
Πηγές
Κατηγορία:Ορμόνες Κατηγορία:Νευροδιαβιβαστές Κατηγορία:Κατεχολαμίνες Κατηγορία:Φάρμακα που δρουν στο καρδιαγγειακό σύστημα
Προσκύνημα στο Σαν Ισίδρο
thumb|300px|Φωτογραφία που λήφθηκε από τον J. Laurent το 1874 μέσα στην Έπαυλη του Κουφού. Προσκύνημα στο Σαν Ισίδρο (Ισπανικά: La romería de San Isidro) είναι το όνομα με το οποίο είναι γνωστός ένας πίνακας του Ισπανού καλλιτέχνη Φρανθίσκο Γκόγια, που βρίσκεται στο Μουσείο ντελ Πράδο, στη Μαδρίτη. Το Προσκύνημα στο Σαν Ισίδρο είναι ένας από τους Μαύρους Πίνακες που ο Γκόγια ζωγράφισε απευθείας πάνω στους τοίχους του σπιτιού του, τη χρονική περίοδο μεταξύ 1819 και 1823. Οι πίνακες δεν προορίζονταν για δημόσια προβολή (μεταφέρθηκαν από το σπίτι 50 χρόνια μετά την αποχώρηση του Γκόγια), συνεπώς πιθανότατα δεν τους έδωσε ονόματα. Πιθανώς βρισκόταν σε έναν από τους τοίχους του πρώτου ορόφου της έπαυλης, απέναντι από το Σάββατο των μαγισσών.
Το έργο
thumb|left|250px|Το λιβάδι του Αγίου Ισιδώρου, Φρανθίσκο Γκόγια, 1788, 44×94 cm, λάδι σε μουσαμά, [[Μουσείο ντελ Πράδο, Μαδρίτη]] Ο Γκόγια είχε ασχοληθεί ξανά με το θέμα του πίνακα όταν, το 1788, ζωγράφισε τον πίνακα Το λιβάδι του Αγίου Ισιδώρου όπου απεικονίζεται το πανηγύρι του Αγίου Ισιδώρου σε μια περιοχή που τη χώριζε από τη Μαδρίτη ο ποταμός Μανθανάρες. Ο καλλιτέχνης είχε αποδώσει το πανηγύρι ως χαρούμενη λαϊκή σύναξη και γιορτή. Εδώ, σε προχωρημένη πια ηλικία, το προσκύνημα στον ίδιο περίπου ιερό τόπο παίρνει τη μορφή ζοφερού εφιάλτη. Το ηλιόλουστο απόγευμα στο ίδιο περίπου τοπίο έχει μετατραπεί εδώ σε σκοτεινή νύχτα, κατά τη διάρκεια της οποίας η απόκοσμη πομπή των προσκυνητών βαδίζει προς το ομώνυμο μοναστήρι. Η ένταση και ο τρόμος κυριαρχούν στα πρόσωπα των πιστών, από τους οποίους ορισμένοι μοιάζουν να τραγουδούν ή να ψέλνουν. Χαρακτηριστική σε αυτόν τον πίνακα όπως και σε άλλους από τους Μαύρους Πίνακες, είναι η απεικόνιση του στόματος και των ματιών. Όπως στην κοινωνική συμπεριφορά έτσι και στην τέχνη των παλαιότερων εποχών το ανοιχτό στόμα ήταν ένα είδος ταμπού και όλοι οι ζωγράφοι απέφευγαν επιμελώς παρόμοιες συσπάσεις και εκφράσεις του προσώπου. Άλλωστε, ως όργανο το στόμα θυμίζει κάποιες από τις πιο πρωτογενείς και λιγότερο πνευματικές λειτουργίες του ανθρώπου, όπως είναι το φαγητό και η πέψη, και αυτός ήταν ένας ακόμη λόγος να αποφεύγεται κάθε έμφαση στην απεικόνισή του (σε αντιδιαστολή με τα μάτια που θεωρούνταν "καθρεφτης της ψυχής"). Εκτός από την επιθυμία του να αποδώσει το ανθρώπινο πρόσωπο όσο το δυνατόν πιο ρεαλιστικά, ο λόγος που ο Γκόγια επέμενε στα ανοιχτά στόματα ήταν ότι ήθελε έτσι - σε συνδυασμό με τα ορθάνοιχτα ή/και γουρλωμένα μάτια που μαρτυρούν δέος και έκπληξη - να επισημάνει ότι τα συγκεκριμένα άτομα άτομα βρίσκονται σε κατάσταση έντασης ή πανικού, κυριολεκτικά εκτός εαυτού.
Ο Γκόγια ζωγράφισε το Προσκύνημα στο Σαν Ισίδρο πάνω σε ένα τοπίο που είχε φιλοτεχνήσει νωρίτερα, με μικρές φιγούρες διαφόρων μεγεθών οι οποίες ήταν υπερυψωμένες. Σύμφωνα με τον Glendenning, στο βάθος διακρίνονται το Βασιλικό Παλάτι και ο θόλος της Βασιλικής του Σαν Φρανσίσκο ελ Γκράντε.
Παραπομπές
Κατηγορία:Έργα ζωγραφικής του Φρανθίσκο Γκόγια Κατηγορία:Εκθέματα του Μουσείου του Πράδο (Μαδρίτη)
Επαρχία Μπάλβι
Η επαρχία Μπάλβι (λετονικά: Balvu rajons) είναι επαρχία της βορειοανατολικής Λετονίας. Έχει πληθυσμό 28.246 κατοίκους. Περιλαμβάνει τις πόλεις Μπάλβι και Βίλιακα.
Εξωτερικοί σύνδεσμοι
Μπαλβι
Επαρχία Μπάουσκα
Η επαρχία Μπάουσκα (λετονικά: Bauskas rajons) είναι επαρχία της νότιας Λετονίας. Έχει πληθυσμό 51.974 κατοίκους.
Επαρχία Σαϊντά
Η Σαϊντά (ولاية سعيدة) είναι επαρχία (βιλάγια) της Αλγερίας. Έλαβε το όνομά της από την πρωτεύουσά της, Σαϊντά. Σύμφωνα με την απογραφή του 2008 έχει 330.641 κατοίκους.
Διοικητική διαίρεση
Η επαρχία χωρίζεται σε 6 διαμερίσματα (νταΐρες), τα οποία χωρίζονται περαιτέρω σε 16 κοινότητες ή δήμους.
Παραπομπές
Σαϊντα
Προπανάλη
Η προπιοναλδεΰδη (συστηματική ονομασία προπανάλη, αγγλικά: propanal) είναι οργανική χημική ένωση, και πιο συγκεκριμένα μια από τις αλδεΰδες. Έχει μοριακό τύπο C3H6O, αλλά συνηθέστερα χρησιμοποιείται ο ημισυντακτικός τύπος της CH3CH2CHO και ο συντομογραφικός EtCHO. Η χημικά καθαρή προπανάλη, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm), είναι άχρωμο εύφλεκτο υγρό, με ελαφρά φρουτένια οσμή.
Ονοματολογία
Η ονομασία «προπανάλη» προέρχεται από την ονοματολογία κατά IUPAC. Συγκεκριμένα, το πρόθεμα «προπ-» δηλώνει την παρουσία τριών (3) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-άλη» φανερώνει ότι περιέχει μια φορμυλομάδα (-CHO) ως κύρια χαρακτηριστική ομάδα, δηλαδή ότι πρόκειται για αλδεΰδη.
Η ονομασία «1-οξοπροπάνιο» προέρχεται από την «ονοματολογία υποκατάστασης», κατά την οποία η ένωση υποτίθεται ότι είναι προπάνιο, του οποίου δύο άτομα υδρογόνου, του #1 ατόμου άνθρακα, υποκαθίσταται από ένα άτομο οξυγόνου, που συνδέεται με διπλό δεσμό.
Ισομέρεια
Με βάση το μοριακό της τύπο, C3H6Ο έχει τα ακόλουθα οκτώ (8) ισομερή θέσης:
Εξωγήινη προπανάλη
Από το 2004 και μετά, ερευνητές ανακάλυψαν νέα διαστρικά μόρια, ένα από τα οποία είναι η προπανάλη. Η ερευνητική ομάδα ανίχνευσε αιθαναμίδιο (CH3CONH2), προπενάλη (CH2=CHCHO), προπανάλη και προπενιμίνη (CH2=C=NH) στο μοριακό νέφος B2 Τοξότη, που βρίσκεται κοντά στο κέντρο του Γαλαξία και περίπου σε απόσταση 26.000 έτη φωτός από τη Γη.
Στις 30 Ιουλίου 2015 επιστήμονες ανέφεραν ότι μετρήσεις που έγιναν από τις συσκευές COSAC και Ptolemy, κατά τα την πρώτη προσεδάφιση του Philae lander στην επιφάνεια του κομήτη 67/P‍‍, αποκάλυψαν την παρουσία 16 οργανικών ενώσεων (εκεί), τέσσερεις (4) από αυτές παρατηρήθηκαν για πρώτη φορά σε κομήτη. Οι τέσσερεις (4) αυτές ενώσεις - έκπληξη ήταν το αιθαναμίδιο, η προπανόνη, το αιθανοϊσονιτρίλιο και η προπανάλη.
Βιομηχανική
Η προαπανάλη παράγεται βιομηχανικά κυρίως μέσω υδροφορμυλίωσης, με συνδυασμό υδραερίου (δηλαδή μείγματος μονοξειδίου του άνθρακα και υδρογόνου) και αιθενίου, χρησιμοποιώντας μεταλλικό καταλύτη, τυπικά κοβάλτιο ή ρόδιο :
Με αυτόν τον τρόπο παράγονται αρκετές εκατοντάδες χιλιάδες τόννοι προπανάλης ετησίως.
Με μερική οξείδωση 1-προπανάλης
Με μερική οξείδωση 1-προπανόλης, με σχετικά ήπια οξειδωτικά μέσα, όπως το τριοξείδιο του χρωμίου :
Με επίδραση αιθυλομαγνησιοαλογονίδιου σε φορμικό εστέρα
Με επίδραση αιθυλομαγνησιοαλογονίδιου σε φορμικό εστέρα :
Με έμμεση μερική αναγωγή προπανικού οξέος
1. Αρχικά το προπανικό οξύ μετατρέπεται σε προπανοϋλοχλωρίδιο :
2. Το προπανοϋλοχλωρίδιο ανάγεται καταλυτικά άμεσα προς προπανάλη:
Με οζονόλυση 3-εξένιου
Με οζονόλυση 3-εξενίου παράγεται τελικά προπανάλη :
Με επίδραση υπεριωδικού οξέως σε 3,4-εξανοδιόλη
Με επίδραση υπεριωδικού οξέος σε 3,4-εξανοδιόλη παράγεται προπανάλη :
Ισομερείωση 2-μεθυλοξιράνιου
Με ισομερείωση 2-μεθυλοξιράνιου, στους 300 °C, πάνω από silica gel, μπορεί να συνθεθεί προπανάλη : 300 px
Με υδρογόνωση 2-προπενάλης
Με καταλυτική προσθήκη υδρογόνου σε 2-προπενάλη, μπορεί να συνθεθεί προπανάλη 300 px
Ταυτομέρεια με 1-προπεν-1-όλη
Η προπανάλη βρίσκεται πάντα σε χημική ισορροπία με την ταυτομερή της 1-προπεν-1-όλη. Μπορεί να καταλυθεί προς την επιθυμητή κατεύθυνση με παρουσία οξέων ή βάσεων : 400 px
Αναγωγή προς 1-προπανόλη
Μπορεί να αναχθεί προς 1-προπανόλη με τις ακόλουθες μεθόδους
1. Με λιθιοαργιλιοϋδρίδιο (LiAlH4):
2. Με καταλυτική υδρογόνωση:
Αναγωγή προς προπάνιο
Μπορεί να αναχθεί προς προπάνιο με την μεθόδο Wolff-Kishner
Οξείδωση προς προπανικό οξύ
Μπορεί να οξειδωθεί προς προπανικό οξύ ;
1. Με υπερμαγγανικό κάλιο:
2. Με τριοξείδιο του χρωμίου:
3. Με οξυγόνο:
4. Με αντιδραστήριο Tollens (αμμωνιακό διάλυμα νιτρικού αργύρου):
5. Με αντιδραστήρια Fehling:
Οξείδωση προς 2-οξοπροπανάλη
Μπορεί να οξειδωθεί προς 2-οξοπροπανάλη με χρήση διοξειδίου του σεληνίου
Προσθήκη ύδατος
Με προσθήκη ύδατος σε προπανάλη παράγεται, σε χημική ισορροπία, η μη απομονώσιμη ασταθής 1,1-προπανοδιόλη :
Προσθήκη 1,2-αιθανοδιόλης
Με προσθήκη 1,2-αιθανοδιόλης παράγεται 2-αιθυλο-1,3-διοξολάνιο : 80 px
Προσθήκη 1,2-αιθανοδιθειόλης
Με προσθήκη 1,2-αιθανοδιθειόλης παράγεται 2-αιθυλο-1,3-διθειολάνιο : 80 px
80 px
Αντιδράσεις με αζωτούχες ενώσεις
Αντιδρά με αρκετά είδη αζωτούχων ενώσεων του γενικού τύπου NH2A, όπου το A μπορεί να είναι υδρογόνο, αλκύλιο, υδροξύλιο, αμινομάδα και διάφορα άλλα. Με βάση το γενικό τύπο η γενική αντίδραση είναι η ακόλουθη :
1. Με αμμωνία παράγεται 1-προπανιμίνη. Προκύπτει από την παραπάνω γενική με A = H:
2. Με πρωτοταγείς αμίνες (RNH2) παράγεται Ν-αλκυλο-1-προπανιμίνη. Προκύπτει από την παραπάνω γενική με A = R:
3. Με υδροξυλαμίνη παράγεται 1-προπανοξίμη. Προκύπτει από την παραπάνω γενική με A = OH:
4. Με υδραζίνη παράγεται αρχικά 1-προπανυδραζόνη και με περίσσεια προπανάλης διπροπυλιδεναζίνη. Προκύπτει από την παραπάνω γενική με A = NH2:
5. Με φαινυλυδραζίνη παράγεαι 1-προπυλιδενο-2-φαινυλυδραζόνη. Προκύπτει από την παραπάνω γενική με A = NHPh::
6. Με υδραζινομεθαναμίδιο παράγεται (2-προπυλιδενυδραζινο)μεθαναμίδιο. Προκύπτει από την παραπάνω γενική με A = NCONH2:
Συμπύκνωση με δευτεροταγείς αμίνες
Με επίδραση δευτεροταγούς αμίνης (RNHR') παράγεται αρχικά 1-(διαλκυλαμινο)-1-προπανόλη, η οποία στη συνέχεια με αφυδάτωση μπορεί να δώσει Ν,Ν-διαλκυλο-1-προπεν-1-αμίνη :
Αλδολική συμπύκνωση
Με επίδραση βάσης έχουμε τη λεγόμενη αλδολική συμπύκνωση, η οποία όταν γίνεται με τον εαυτό της, παράγεται αρχικά 2-μεθυλο-3-υδροξυπεντανάλη, η οποία στη συνέχεια με αφυδάτωση μπορεί να δώσει 2-μεθυλοπεντεν-2-άλη :
Συμπύκνωση με «ενεργές» μεθυλενομάδες
Με την επίδραση «ενεργών» μεθυλενομάδων, δηλαδή ενώσεων του γενικού τύπου XCH2Y, όπου X,Y ηλεκτραρνητικές ομάδες όπως π.χ. κυανομάδα (CN), καρβαλκοξυομάδα (COOR), έχουμε την αντίδραση Knoevenagel :
Συμπύκνωση με α-αλεστέρες
Με επίδραση α-αλεστέρων (R'CHXCOOR) έχουμε την αντίδραση Darzen, κατά την οποία τελικά παράγεται 2-αιθυλο-1-καρβαλκοξυοξιράνιο. Π.χ. με αλαιθανικό αλκυλεστέρα (XCH2COOR) έχουμε : 100 px
Επίδραση φωσφοροϋλιδίων
Με επίδραση φωσφοροϋλιδίων [Ph3P+C-(R)R'] έχουμε τη λεγόμενη αντίδραση Wittig, με την οποία παράγεται 1,1-διαλκυλο-1-βουτένιο :
Προσθήκη διαφόρων πυρηνόφιλων αντιδραστηρίων
Είναι δυνατή η προσθήκη διαφόρων πυρηνόφιλων αντιδραστηρίων στο διπλό δεσμό C=Ο που περιέχει η προπανάλη. Π.χ.: :
1. Με προσθήκη υδροκυανίου παράγεται αρχικά 2-υδροξυβουτανονιτρίλιο, από το οποίο με υδρόλυση μπορεί να παραχθεί 2-υδροξυβουτανικό οξύ:
2. Με προσθήκη όξινου θειικού νατρίου παράγεται 1-υδροξυ-1-προπανοσουλφονικό οξύ:
3. Με προσθήκη αλκυλομαγνησιοαλογονιδίου (RMgX) παράγεται 1-αλκυλο-1-προπανόλη:
Αλογόνωση
Με επίδραση αλογόνου (X2) έχουμε προσθήκη του στην ταυτομερή 1-προπεν-1-όλη. Παράγεται αρχικά η ασταθής 1,2-διαλο-1-προπανόλη που αφυδραλογονώνεται σχηματίζοντας τελικά 2-αλοπροπανάλη :
Επίδραση διαζωμεθανίου
Με επίδραση διαζωμεθάνιου παράγεται αιθυλοξιράνιο : 80 px
Επίδραση υδραζωτικού οξέος
Με επίδραση υδραζωτικού οξέος (αντίδραση Achmidt) παράγεται προπανονιτρίλιο και αιθυλαμινομεθανάλη :
Αντίδραση Stracker
Με επίδραση υδροκυανίου (HCN) και αμμωνίας (NH3) σε προπανάλη παράγεται αρχικά 2-αμινοβουτανονιτρίλιο και στη συνέχεια, με υδρόλυση, 2-αμινοβουτανικό οξύ (ένα μη πρωτεϊνικό αμινοξύ) :
Φωτοχημική προσθήκη σε αλκένια
Με επίδραση προπανάλης σε αιθένιο σχηματίζεται φωτοχημικά 2-αιθυλοξετάνιο (Αντίδραση Paterno–Büchi) : 80 px
Επίδραση καρβενίων
Παρεμβολή καρβενίων, π.χ. με μεθυλενίου παράγονται βουτανάλη, μεθυλοπροπανάλη, βουτανόνη και αιθυλοξιράνιο : 80 px
Εφαρμογές
Η προπανάλη χρησιμοποιήθηκε ως πρώτη ύλη για την παραγωγή 2-μεθυλο-2-(υδροξυμεθυλο)-1,2-προπανοδιόλη [CH3C(CH2OH)3] με αντίδραση συμπύκνωσης με μεθανόλη. Αυτή η τριόλη είναι σημαντική πρώτη ύλη για αλκυδρητίτες.
Επίσης, η προπανάλη συμπυπνώνεται με 2-μεθυλο-2-προπαναμίνη [(CH3)3CNH2] για την παραγωγή Ν-(διμεθυλαιθυλο)-1-προπανιμίνης [CH3CH2CH=N-C(CH3)3], μια ιμίνη, που χρησιμοποιείται σε παραπέρα οργανικές συνθέσεις. Με επίδραση διισοπροπυλαμίδιο του λιθίου [LiN(CH(CH3)2)2] Ν-(διμεθυλαιθυλο)-2-λιθιο-1-προπανιμίνη [CH3CHLiCH=N-C(CH3)3] που με τη σειρά του συμπυκνώνεται με (διάφορες) αλδεΰδες.
Πηγές
Κατηγορία:Αλκανάλες Κατηγορία:C3
Έλενα Ακρίτα
Η Έλενα Ακρίτα (Φιλοθέη, 28 Ιουνίου 1955) είναι Ελληνίδα πολιτικός, δημοσιογράφος, σεναριογράφος και συγγραφέας. Είναι βουλευτής Επικρατείας στη Βουλή των Ελλήνων, εκλεγμένη με το ψηφοδέλτιο του ΣΥΡΙΖΑ - Προοδευτική Συμμαχία στις εκλογές του Μαΐου και του Ιουνίου 2023.
Βιογραφία
Είναι κόρη του Ελληνοκύπριου λογοτέχνη και πολιτικού Λουκή Ακρίτα και της πολιτικού κι κοινωνικής λειτουργού Σύλβας Ακρίτα, μικρασιατικής καταγωγής. Ο παππούς της Κωνσταντίνος Γιαβάσογλου υπήρξε βιομήχανος και υπουργός Κοινωνικής Πρόνοιας με καταγωγή από την Μικρά Ασία. Για τους Μικρασιάτες της Νέας Ιωνίας ίδρυσε συνοικισμό που πήρε το όνομα του (Συνοικισμός Γιαβάσογλου).
Δημοσιογραφία
Ως δημοσιογράφος, συνεργάστηκε με το περιοδικό Ταχυδρόμος και τις εφημερίδες Το Bήμα, Έθνος, Έθνος της Κυριακής, Ειδήσεις και Τα Νέα.
Αποχώρησε από την εφημερίδα Τα Νέα τον Δεκέμβριο του 2020 μετά από μη δημοσίευση του άρθρου της από την εφημερίδα, κάνοντας λόγο για λογοκρισία μετά από 20 χρόνια συνεργασίας. .Συνεργάστηκε, επίσης, με τους ραδιοφωνικούς σταθμούς EPΑ1, Αθήνα 9.84, Flash και ΑΝΤ1.
Τον Ιανουάριο του 2021 ανακοινώθηκε η συνεργασία της με το News 24/7 - 24 MEDIA με ένα άρθρο γνώμης κάθε Σάββατο και τη στήλη «Μια γυναίκα στην πλατεία». Από το Οκτώβριο του 2021 ξεκίνησε κπομπές podcasts μέσα από News 24/7.
Στην εφημερίδα Το Βήμα έκανε συνεντεύξεις με μεγάλες μορφές της Τέχνης, της Πολιτικής και του Πολιτισμού όπως ο Οδυσσέας Ελύτης, ο Κωνσταντίνος Τσάτσος, ο Ιάκωβος Καμπανέλλης κ.α.
Ασχολήθηκε με θέματα όπως η υπόθεση Βαγγέλη Γιακουμάκη, η ανθρωποκτονία του Ζακ Κωστόπουλου, η υπόθεση Λιγνάδη, τα δικαιώματα των κρατουμένων, των γυναικών και της ΛΟΑΤΚΙ κοινότητας.
Είναι σεναριογράφος των σειρών Γόβα Στιλέτο, Στρας Με θέα στο πέλαγος, Βέρα στο δεξί, Αν υπήρχες θα σε χώριζα, Τα Μυστικά της Εδέμ. Το επόμενο σενάριο της είναι βασισμένο στο μυθιστόρημα της Τα Τάπερ της Αλίκης.
Στην τηλεόραση έχει παρουσιάσει τις εκπομπές Κυριακάτικα με τον Δημήτρη Κωνσταντάρα, Φώτα Πορείας δημοσιογραφική εκπομπή με συνεντεύξεις σπουδαίων προσωπικοτήτων και το τηλεπαιχνίδι Αδύναμος Κρίκος.
Πολιτική
Η Έλενα Ακρίτα έθεσε υποψηφιότητα με τον ΣΥΡΙΖΑ - Προοδευτική Συμμαχία στις εκλογικές αναμετρήσεις του Μαΐου και Ιουνίου του 2023, όπου εξελέγη βουλευτής με το ψηφοδέλτιο Επικρατείας του κόμματος.
Προσωπική ζωή
Έχει κάνει τρεις γάμους. Ο πρώτος της σύζυγος ήταν με τον συγκοινωνιολόγο Νάσο Κόκκινο. Έπειτα, το 1987, παντρεύτηκε τον ηθοποιό Κώστα Αρζόγλου και το 1992 υιοθέτησαν τον γιο τους, Παύλο Αρζόγλου. Στη συνέχεια, το 2012, παντρεύτηκε τον ηθοποιό και σεναριογράφο Γιώργο Κυρίτση, έπειτα από 18 χρόνια κοινής ζωής και επαγγελματικής συμπόρευσης.
Ο γιος της Παύλος Αρζόγλου-Ακρίτας έχει σπουδάσει Διεθνείς Σχέσεις και Διοίκηση Επιχειρήσεων στο Πανεπιστήμιο του Brunel στην Αγγλία. Ο Παύλος είναι εθελοντής περιβαλλοντικών και ζωοφιλικών οργανώσεων.
Το τελευταίο της βιβλίο Μαμά κοίτα χωρίς χέρια έχει βιωματικό/αυτοβιογραφικό χαρακτήρα και περιγράφει την μακροχρόνια μάχη της με την κατάθλιψη και τον εθισμό στα υπνωτικά χάπια.
Θεατρικά έργα
Το πρώτο της θεατρικό έργο, Η δίαιτα του αστροναύτη, ανέβηκε το 2000 και ολοκληρώθηκε το 2001 σε σκηνοθεσία Σταμάτη Φασουλή. Έχει μεταφράσει και διασκευάσει από τα Αγγλικά και τα Γαλλικά πολλά θεατρικά έργα, πρόζες και μιούζικαλ.
Εξωτερικοί σύνδεσμοι
Κατηγορία:Πρόσωπα κυπριακής καταγωγής Κατηγορία:Έλληνες σεναριογράφοι Κατηγορία:Ελληνίδες δημοσιογράφοι Κατηγορία:Ελληνίδες συγγραφείς Κατηγορία:Έλληνες βουλευτές επικρατείας Κατηγορία:Βουλευτές εκλεγμένοι με τον ΣΥΡΙΖΑ
Μπρούτους Μάγκνους
Ο Νίκολας Άλντις (γεν. 6 Νοεμβρίου 1986) είναι Άγγλος επαγγελματίας παλαιστής και ηθοποιός. Αυτή τη περίοδο, εργάζεται στην εταιρεία πάλης TNA Wrestling.
Καριέρα
Ο Άλντις ξεκίνησε να παλεύει το 2005 και δούλεψε σε ανεξάρτητες εταιρείες πάλης.
Ομαδικό Πρωτάθλημα
Το 2012, σχημάτισε ομάδα με τον Σαμόα Τζο και μαζί κατέκτησαν το Ομαδικό Πρωτάθλημα TNA. Οι δυο τους διατήρησαν το πρωτάθλημα μέχρι τον Μάιο.
Παγκόσμιο Πρωτάθλημα Βαρέων Βαρών
Τον Δεκέμβριο του 2013, ο Μάγκνους κατάφερε να κερδίσει το Παγκόσμιο Πρωτάθλημα Βαρέων Βαρών, νικώντας τον Τζεφ Χάρντι. Την νίκη αυτή όφειλε στη Ντίξι Κάρτερ, η οποία τον βοήθησε μαζί με άλλους παλαιστές. Αφού μπήκε στην ομάδα της και έγινε αντιπαθής στο κοινό, με παρεμβάσεις που έγιναν υπέρ του διατήρησε τον τίτλο κόντρα στον Έι Τζέι Στάιλς και στον Στιγνκ, του οποίου και τέλειωσε τη καριέρα. Τον Μάρτιο του 2014 ο Μάγκνους νίκησε τον Σαμόα Τζο, μετά απο παρέμβαση του Αμπύς. Τον επόμενο μήνα έχασε τον τίτλο απο τον Έρικ Γιάνγκ.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του TNA
Επαρχία Τσέσις
Τσεσις
Επαρχία Ντόμπελε
Η επαρχία Ντόμπελε (λετονικά: Dobeles rajons) είναι επαρχία της νοτιοδυτικής Λετονίας. Έχει πληθυσμό 38.066 κατοίκους. Περιλαμβάνει τις πόλεις Άουτσε, Ντόμπελε και Τέρβετε.
Ντομπελε
Επαρχία Γκούλμπενε
Η επαρχία Γκούλμπενε (λετονικά: Gulbenes rajons) είναι επαρχία της βορειοανατολικής Λετονίας. Έχει πληθυσμό 28.998 κατοίκους.
Γκουλμπενε
Επαρχία Ντάουγκαβπιλς
Η επαρχία Ντάουγκαβπιλς (λετονικά: Daugavpils rajons) είναι επαρχία της νοτιοανατολικής Λετονίας. Έχει πληθυσμό 43.791 κατοίκους. Περιλαμβάνει τις πόλεις Ντάουγκαβπιλς, Ίλουκστε και Σούμπατε.
Γρηγορία Γκόλια
Καριέρα
Υπήρξε διεθνής με την εθνική Ελλάδας από το 1990 έως το 2006, οπότε ανακοίνωσε την αποχώρησή της. Με την εθνική ομάδα αγωνίστηκε περισσότερες από 130 συμμετοχές ενώ υπήρξε βασικό στέλεχός της στους Ολυμπιακούς Αγώνες του 2004.
Το 2008 ξεκίνησε την καριέρα της ως προπονήτρια αναλαμβάνοντας την ομάδα χάντμπολ γυναικών του Π.Α.Ο.Κ. Στον ΠΑΟΚ παρέμεινε για εννιά σεζόν, μέχρι το 2017. . To 2018 υπέγραψε συμβόλαιο συνεργασίας με την Αναγέννηση Άρτας όπου παρέμεινε για επτά μήνες.
Τίτλοι
Ως παίκτρια
Ως προπονήτρια
Παραπομπές
Κατηγορία:Αθλήτριες της εθνικής Ελλάδος χειροσφαίρισης Κατηγορία:Χειροσφαιριστές Αθηναϊκού Κατηγορία:Χειροσφαιριστές Ορμής Πάτρας
Ο Πρώτος Εκδικητής: Captain America
Ο Πρώτος Εκδικητής: Captain America (πρωτότυπος τίτλος: Captain America: The First Avenger) είναι αμερικανική ταινία περιπέτειας με υπερήρωες παραγωγής 2011, βασισμένη στον ομώνυμο χαρακτήρα των κόμικ της Marvel, σε παραγωγή των Marvel Studios και διανομή από την Paramount Pictures. Αποτελεί την πέμπτη ταινία του κινηματογραφικού σύμπαντος της Marvel (MCU). Τη σκηνοθεσία ανέλαβε ο Τζο Τζόνστον και το σενάριο έγραψε η ομάδα των Κρίστοφερ Μάρκους και Στίβεν ΜακΦίλι. Τον πρωταγωνιστικό ρόλο ως Στιβ Ρότζερς/Captain America είχε ο Κρις Έβανς, πλαισιωμένος από τους Τόμι Λι Τζόουνς, Χιούγκο Γουίβινγκ, Ντόμινικ Κούπερ, Νιλ ΜακΝτόνα, Ντέρεκ Λουκ και Στάνλεϊ Τούτσι. Η ταινία διαδραματίζεται κυρίως κατά τη διάρκεια του Β' Παγκοσμίου Πολέμου και αφηγείται την ιστορία του Στιβ Ρότζερς, ενός φιλάσθενου άντρα από το Μπρούκλιν, ο οποίος μετατρέπεται σε έναν υπερστρατιώτη με το όνομα Captain America. Σκοπός του να σταματήσει τον Red Skull, ο οποίος σκοπεύει να χρησιμοποιήσει ένα ισχυρό αντικείμενο, το «Τεσσεράκτιο», ως πηγή ενέργειας για να κυριαρχήσει στον κόσμο.
Η ανάπτυξη της ταινίας ξεκίνησε πρώτη φορά το 1997 και είχε προγραμματιστεί να διανεμηθεί από την Artisan Entertainment. Ωστόσο, μία δικαστική διαμάχη η οποία δεν είχε διευθετηθεί μέχρι τον Σεπτέμβριο του 2003, διέκοψε την παραγωγή. Το 2005, τα Marvel Studios πήραν ένα δάνειο από τη Merrill Lynch και σχεδίασαν να χρηματοδοτήσουν και να κυκλοφορήσουν την ταινία μέσω της Paramount Pictures. Οι σκηνοθέτες Τζον Φαβρό και Λουί Λετεριέ ενδιαφέρονταν να σκηνοθετήσουν το πρότζεκτ, πριν τα στούντιο προσεγγίσουν τον Τζόνστον το 2008. Οι βασικοί χαρακτήρες της ταινίας προσλήφθηκαν μεταξύ του Μαρτίου και του Ιουνίου του 2010. Η παραγωγή του Captain America ξεκίνησε τον Ιούνιο του 2010 και τα γυρίσματα έλαβαν χώρα στο Λονδίνο, το Μάντσεστερ, το Κάεργουεντ και το Λίβερπουλ στο Ηνωμένο Βασίλειο, καθώς και στο Λος Άντζελες στις Ηνωμένες Πολιτείες. Κατά τη διάρκεια της μετα-παραγωγής, η ταινία μετατράπηκε και σε μορφή 3D.
Ο Πρώτος Εκδικητής: Captain America έκανε πρεμιέρα στο Χόλυγουντ στις 19 Ιουλίου 2011 και κυκλοφόρησε ευρέως στις Ηνωμένες Πολιτείες στις 22 Ιουλίου 2011. Στην Ελλάδα, η ταινία κυκλοφόρησε την 1η Σεπτεμβρίου 2011. Η ταινία απετέλεσε εμπορική επιτυχία με συνολικά έσοδα πάνω από $370 εκατομμύρια παγκοσμίως. Οι κριτικοί επαίνεσαν κυρίως την ερμηνεία του Έβανς, την απεικόνιση της δεκαετίας του 1940 στην ταινία και τη σκηνοθεσία του Τζόνστον. Αυτή ήταν και η τελευταία ταινία του κινηματογραφικού σύμπαντος της Marvel η οποία διανεμήθηκε από την Paramount Pictures, καθώς τα Walt Disney Studios έγιναν ο διανομέας των μελλοντικών ταινιών μετά την απόκτηση της εταιρίας Marvel Entertainment το 2009. Μια συνέχεια με τίτλο Captain America 2: Ο Στρατιώτης του Χειμώνα κυκλοφόρησε στις 4 Απριλίου 2014, και μια τρίτη ταινία με τίτλο Captain America: Εμφύλιος Πόλεμος στις 6 Μαΐου 2016.
Πλοκή
Στο παρόν, επιστήμονες ανακαλύπτουν στην Αρκτική ένα παλιό, παγωμένο αεροσκάφος. Τον Μάρτιο του 1942, ο Αξιωματικός των Ναζί Γιόχαν Σμιντ και οι άντρες του κλέβουν ένα μυστηριώδες αντικείμενο με ανείπωτη δύναμη, το Τεσσεράκτιο.
Στη Νέα Υόρκη, ο Στιβ Ρότζερς απορρίπτεται από το να υπηρετήσει στον στρατό για να πολεμήσει στον Β' Παγκόσμιο Πόλεμο για ιατρικούς λόγους. Ενώ συζητάει με τον φίλο του, Λοχία Τζέιμς «Μπάκι» Μπαρνς, το πόσο θέλει να καταταχθεί για να βοηθήσει, ο Δρ. Αβραάμ Έρσκαϊν τους ακούει και τον υπογράφει την ιατρική έγκριση για να καταταχθεί. Κατατάσσεται στο Στρατηγικό Επιστημονικό Απόθεμα ως μέρος ενός πειράματος δημιουργίας υπερστρατιωτών, το οποίο βρίσκεται υπό την επίβλεψη των Έρσκαϊν, Συνταγματάρχη Τσέστερ Φίλιπς και της Βρετανίδας πράκτορα, Πέγκι Κάρτερ. Το βράδυ πριν από τη θεραπεία, ο Έρσκαϊν αποκαλύπτει στον Ρότζερς πως ο Σμιντ πέρασε από μια ατελή εκδοχή της ίδιας διαδικασίας και υπέφερε μόνιμες επιπλοκές.
Ο Σμιντ και ο Δρ. Άρνιμ Ζόλα αξιοποιούν την ενέργεια του Τεσσεράκτιου για να ενισχύσουν τις εφευρέσεις του Ζόλα και να αλλάξουν τον κόσμο. Ο Σμιντ ανακαλύπτει την τοποθεσία του Έρσκαϊν και αποστέλλει έναν δολοφόνο να τον σκοτώσει και να κλέψει τη φόρμουλά του. Αφού το πείραμα ολοκληρώνεται και ο Ρότζερς αναδύεται από αυτό ψηλότερος και πιο μυώδης, ο δολοφόνος σκοτώνει τον Έρσκαϊν, παίρνει τη φόρμουλα και το σκάει. Ο Ρότζερς τον κυνηγάει και καταφέρνει να τον πιάσει αλλά εκείνος, για να αποφύγει την ανάκριση, αυτοκτονεί. Με τον Έρσκαϊν νεκρό και τη φόρμουλά του χαμένη, ο Γερουσιαστής Μπράντ αναθέτει στον Ρότζερς να περιοδεύσει τη χώρα με ένα πολύχρωμο κοστούμι ως «Captain America», με σκοπό την προώθηση των ομολόγων πολέμου. Ταυτόχρονα, επιστήμονες τον μελετούν προσπαθώντας να επαναδημιουργήσουν τη φόρμουλα. Το 1943, ενώ περιοδεύει στην Ιταλία κάνοντας παραστάσεις για τους στρατιώτες, ο Ρότζερς μαθαίνει πως η μονάδα του Μπαρνς χάθηκε κατά τη διάρκεια μιας μάχης. Αρνούμενος να πιστέψει πως ο Μπαρνς είναι νεκρός, ζητάει από την Κάρτερ και τον μηχανικό Χάουαρντ Σταρκ να τον βοηθήσουν να βρεθεί πίσω από τις γραμμές του εχθρού για να διασώσει τους άντρες που κρατούνται από τον Σμιντ. Ο Ρότζερς διεισδύει στο φρούριο της Υ.Δ.Ρ.Α., της Ναζιστικής μεραρχίας του Σμιντ, ελευθερώνοντας τον Μπαρνς και τους άλλους φυλακισμένους. Επίσης, έρχεται αντιμέτωπος με τον Σμιντ αλλά εκείνος καταφέρνει να το σκάσει, κι έτσι ο Ρότζερς επιστρέφει στη στρατιωτική βάση μαζί με τους στρατιώτες που διέσωσε.
Ο Ρότζερς στρατολογεί μία ομάδα αντρών, ανάμεσά τους και τον Μπαρνς, για να επιτεθούν στις βάσεις της Υ.Δ.Ρ.Α.. Ο Σταρκ του προσφέρει προηγμένο εξοπλισμό, ανάμεσά του και μια στρογγυλή ασπίδα φτιαγμένη από βιμπράνιο, ένα σπάνιο και σχεδόν άφθαρτο μέταλλο. Ο Ρότζερς και η ομάδα του σαμποτάρουν διάφορες επιχειρήσεις της Υ.Δ.Ρ.Α., ενώ επιτίθενται και στο τρένο που μεταφέρει τον Ζόλα. Επιτυγχάνουν να αιχμαλωτίσουν τον Ζόλα αλλά, κατά τη μάχη, ο Μπαρνς πέφτει από το τρένο στον γκρεμό και όλοι πιστεύουν πως πεθαίνει. Χρησιμοποιώντας τις πληροφορίες που απέσπασαν από τον Ζόλα, εντοπίζουν το τελευταίο οχυρό της Υ.Δ.Ρ.Α. και ο Ρότζερς οδηγεί την επίθεση για να σταματήσουν τον Σμιντ από το να χρησιμοποιήσει όπλα μαζικής καταστροφής σε μεγάλες Αμερικανικές πόλεις. Ο Ρότζερς σκαρφαλώνει πάνω στο αεροσκάφος του Σμιντ καθώς εκείνο απογειώνεται. Κατά τη διάρκεια της επικείμενης μάχης, το δοχείο που εμπεριέχει το Τεσσεράκτιο καταστρέφεται, οδηγώντας τον Σμιντ να το κρατήσει απευθείας με το χέρι του. Τότε, το Τεσσεράκτιο ανοίγει μια πύλη στο διάστημα, στέλνοντάς τον σε άγνωστη κατεύθυνση. Στη συνέχεια, αφού έχει πέσει από τα χέρια του Σμιντ, το Τεσσεράκτιο λιώνει το πάτωμα του αεροσκάφους και πέφτει στον ωκεανό. Μην έχοντας τρόπο να προσγειώσει το αεροσκάφος χωρίς το ρίσκο να ανατιναχθούν τα εκρηκτικά που βρίσκονται σε αυτό, ο Ρότζερς αποφασίζει να το ρίξει στην Αρκτική, θυσιάζοντας τον εαυτό του για το καλό της ανθρωπότητας. Αργότερα, ο Σταρκ εντοπίζει και ανακτά το Τεσσεράκτιο, αλλά δεν μπορεί να εντοπίσει τον Ρότζερς ή το αεροσκάφος, πιστεύοντας πως είναι νεκρός.
Πίσω στο παρόν, ο Ρότζερς ξυπνάει σε ένα δωμάτιο νοσοκομείου που μοιάζει με νοσοκομείο της δεκαετίας του '40. Ακούγοντας μια μετάδοση αγώνα στο ραδιόφωνο καταλαβαίνει πως κάτι δεν πάει καλά και το σκάει, βγαίνοντας στη σύγχρονη Times Square. Εκεί, ο διευθυντής της Α.Σ.Π.Ι.Δ.Α. Νικ Φιούρι τον ενημερώνει πως «κοιμόταν» για σχεδόν 70 χρόνια. Σε σκηνή μετά τους τίτλους τέλους, ο Φιούρι πλησιάζει τον Ρότζερς και του προτείνει μια αποστολή με παγκόσμιες προεκτάσεις.
Ηθοποιοί και χαρακτήρες
Ο Σάμιουελ Λ. Τζάκσον επανέλαβε τον ρόλο του ως Νικ Φιούρι, του διευθυντή του οργανισμού κατασκοπείας με το όνομα Α.Σ.Π.Ι.Δ.Α. Ο Κένεθ Τσόι εμφανίζεται ως Τζιμ Μορίτα, ένας Ιαπωνο-Αμερικανός στρατιώτης και μέλος της ομάδας κομάντο του Ρότζερς. Ο Τσόι είπε πως ήταν ο τελευταίος ηθοποιός που πέρασε από ακρόαση για τον ρόλο και πως διάβασε κομμάτια από τη Διάσωση του Στρατιώτη Ράιαν. Σχετικά με την προετοιμασία του για τον ρόλο είπε: «Έκανα αρκετή έρευνα για τον Β' Παγκόσμιο Πόλεμο, ειδικά σε ό,τι αφορούσε τους δεύτερης γενιάς (Νισέι) στρατιώτες ή τους Ιαπωνο-Αμερικανούς στρατιώτες. Ήθελα να έχω όσο το δυνατόν περισσότερες πραγματικές, αληθινές πληροφορίες για έναν τύπο όπως ο Τζιμ Μορίτα, ο οποίος πολεμούσε στον Β' Παγκόσμιο. Ένιωσα πως αν έχτιζα μια πραγματική βάση για εκείνον, θα μπορούσα τότε να αφεθώ και να επιτρέψω στον χαρακτήρα να υπάρχει μέσα στο Σύμπαν της Marvel, το οποίο επιτρέπει πολλές ευφάνταστες συνθήκες». Ο Μπρούνο Ρίτσι υποδύεται τον Ζακ Ντερνιέ, έναν Γάλλο που είναι μέλος της ομάδας κομάντο του Ρότζερς. Ο Ρίτσι πέρασε από ακρόαση και προσλήφθηκε για τον ρόλο ενώ δούλευε στη Γαλλική σειρά The Hawk. Ο Τζ.Τζ. Φιλντ εμφανίζεται ως ο Τζέιμς Μοντγκόμερι Φόλσγουορθ, ένας Βρετανός και επίσης μέλος της ομάδας κομάντο του Ρότζερς. Ο Φιλντ αποκάλεσε το ρόλο του για την ταινία «μια πολύ σωματική δουλειά. Παίζω έναν από τους συντρόφους του Captain κι έτσι έτρεχα τριγύρω πυροβολώντας και ανατινάζοντας πράγματα, προσπαθώντας ταυτόχρονα να δείχνω άνετος». Επιπρόσθετα, ο Τόμπι Τζόουνς προσλήφθηκε για τον ρόλο του Άρνιμ Ζόλα, ενός βιοχημικού που δούλευε για τους Ναζί, ο Ρίτσαρντ Άρμιτατζ υποδύεται τον Χάινς Κρούγκερ, τον καλύτερο δολοφόνο του Red Skull, ο Λεξ Σράπνελ τον Γκίλμορ Χότζ, έναν υποψήφιο για το πρόγραμμα του υπερστρατιώτη και ο Μάικλ Μπράντον τον Μπραντ, έναν γερουσιαστή των Ηνωμένων Πολιτειών ο οποίος αναγνωρίζει την ενδεχόμενη ικανότητα των δημοσίων σχέσεων του Captain America. Ο Τζεφ Γκόλντμπλουμ προσεγγίστηκε αρχικά για τον ρόλο• αργότερα υποδύθηκε τον Grandmaster στην ταινία Thor: Ragnarok. Η Νάταλι Ντόρμερ υποδύεται τη Λορέιν, μια ιδιωτική του στρατού, η οποία προσπαθεί να αποπλανήσει τον Ρότζερς και η Τζένα Κόουλμαν εμφανίζεται ως Κόνι, το ραντεβού του Μπάκι κατά τη διάρκεια της World Expo. Η Λόρα Χάντοκ, η οποία θα υποδυόταν στο μέλλον τη Μέρεντιθ Κουίλ στην ταινία Φύλακες του Γαλαξία, έχει μια σύντομη εμφάνιση ως κάποια που ζητάει αυτόγραφο από τον Captain America. Ο σεναριογράφος και σκηνοθέτης της ταινίας Φύλακες του Γαλαξία, Τζέιμς Γκαν, ισχυρίστηκε αστειευόμενος πως αυτή ήταν η γιαγιά του Πίτερ Κουίλ. Ο Σταν Λι έχει μια κάμεο εμφάνιση ως στρατηγός του στρατού.
Ανάπτυξη
Τον Απρίλιο του 1997, η Marvel βρισκόταν σε διαπραγματεύσεις με τους Μαρκ Γκόρντον και Γκάρι Λέβινσον ώστε να αναλάβουν την παραγωγή του Captain America, ενώ το σενάριο θα έγραφαν οι Λάρι Γουίλσον και Λέσλι Μπόεμ. Τον Μάιο του 2000, η Marvel συνεργάστηκε με την Artisan Entertainment για την χρηματοδότηση της ταινίας. Ωστόσο, μια δικαστική διαμάχη ανάμεσα στη Marvel Comics και τον Τζο Σάιμον για το ποιος κατείχε τα δικαιώματα του Captain America, διέκοψε τη διαδικασία ανάπτυξης της ταινίας. Η διαμάχη έληξε τελικά τον Σεπτέμβριο του 2003. Το 2005, η Marvel έλαβε μια επένδυση $525 εκατομμυρίων από την εταιρία Merrill Lynch, επιτρέποντας στη Marvel να χρηματοδοτήσει 10 ανεξάρτητες ταινίες, συμπεριλαμβανομένου και του Captain America. Η Paramount Pictures συμφώνησε στο να διανέμει την ταινία. Αρχικά, η ταινία θα ήταν μια ταινία που θα στεκόταν μόνη της και ο παραγωγός Κέβιν Φάιγκι είπε πως «σχεδόν η μισή» θα διαδραματιζόταν κατά τη διάρκεια του Β' Παγκοσμίου Πολέμου πριν μεταβεί στη σύγχρονη εποχή. Ο παραγωγός Άβι Άραντ είπε: «Η μεγαλύτερη ευκαιρία με τον Captain America είναι πως ως ένας άνθρωπος «εκτός εποχής» που έρχεται στο σήμερα, βλέπει τον κόσμο με τα μάτια κάποιου που πίστευε πως ο τέλειος κόσμος ήταν μια μικρή πόλη των Ηνωμένων Πολιτειών. Εξήντα χρόνια πέρασαν και ποιοι είμαστε σήμερα; Είμαστε καλύτεροι;» Έκανε επίσης αναφορά στην τριλογία των ταινιών Επιστροφή στο Μέλλον ως επιρροή και ισχυρίστηκε πως είχε «κάποιον στο μυαλό για τον πρωταγωνιστικό ρόλο και σίγουρα κάποιον για να αναλάβει τη σκηνοθεσία». Τον Φεβρουάριο του 2006, ο Άραντ ήλπιζε η ταινία να κυκλοφορήσει το καλοκαίρι του 2008. Ο Τζον Φαβρό προσέγγισε τον Άραντ για να σκηνοθετήσει την ταινία ως κωμωδία, αλλά τελικά επέλεξε να σκηνοθετήσει τον Iron Man. Τον Απρίλιο του 2006, ο Ντέιβιντ Σελφ προσλήφθηκε για να γράψει το σενάριο. Εξήγησε πως ο Captain America ήταν ο αγαπημένος του υπερήρωας όταν ήταν παιδί επειδή «ο μπαμπάς μου μου είπε πως μια μέρα θα μπορούσα να γίνω ο Captain America». Ο Τζο Τζόνστον συναντήθηκε με τη Marvel για να συζητήσει τη σκηνοθεσία της ταινίας.
Ο Captain America μπήκε στην αναμονή κατά τη διάρκεια της απεργίας των σεναριογράφων την περίοδο 2007-2008. Ωστόσο, τον Ιανουάριο του 2008, η Marvel Entertainment κατέληξε σε μια προσωρινή περιεκτική συμφωνία με το Σωματείο των σεναριογράφων, η οποία θα επέτρεπε σε κάποιους σεναριογράφους να επιστρέψουν στη δουλειά και να εργαστούν πάνω σε διάφορα πρότζεκτ της εταιρίας τα οποία βρίσκονταν στο στάδιο της ανάπτυξης. Στις 5 Μαΐου 2008 (μετά την επιτυχία του Iron Man), η Marvel ανακοίνωσε την ταινία Ο Πρώτος Εκδικητής: Captain America με ημερομηνία κυκλοφορίας στις 6 Μαΐου 2011 (πριν μεταφερθεί για τις 22 Ιουλίου). Ο Λουί Λετεριέ, σκηνοθέτης της ταινίας Ο Απίθανος Hulk, είδε κάποιο από το καλλιτεχνικό περιεχόμενο που δημιουργήθηκε για την ταινία και ενθουσιάστηκε τόσο πολύ που προσφέρθηκε να σκηνοθετήσει αυτός την ταινία, αλλά η Marvel τον απέρριψε. Τελικά, τον Νοέμβριο του 2008, ο Τζόνστον συμφώνησε να σκηνοθετήσει την ταινία και προσέλαβε τους Κρίστοφερ Μάρκους και Στίβεν ΜακΦίλι για να γράψουν το σενάριο. Ο Φάιγκι αναφέρθηκε στη σκηνοθετική δουλειά του Τζόνστον στις ταινίες Όνειρα του Ουρανού και Οι περιπέτειες του Rocketeer, αλλά και στη δουλειά του στα ειδικά εφέ στην αυθεντική τριλογία των ταινιών Star Wars, για να εξηγήσει γιατί ο Τζόνστον ήταν η κατάλληλη επιλογή για το τιμόνι της σκηνοθεσίας. Η ταινία Ο Ιντιάνα Τζόουνς και οι κυνηγοί της Χαμένης Κιβωτού απετέλεσε πηγή έμπνευσης για την ταινία, επειδή ήλπιζαν πως η ταινία δε θα έδινε την αίσθηση μιας ταινίας εποχής.
Όταν ρωτήθηκε για το εάν τα αντι-Αμερικανικά αισθήματα θα επηρέαζαν το box office της ταινίας, ο Φάιγκι είπε: «Η Marvel γίνεται αντιληπτή πολύ καλά στον κόσμο αυτή τη στιγμή και πιστεύω το να προστεθεί ακόμα ένας βασικός Marvel ήρωας στο παγκόσμιο box office θα είναι καλό. ... Πρέπει να το αντιμετωπίσουμε με σχεδόν τον ίδιο τρόπο που ο Captain America εισήλθε σε έναν κόσμο που δεν γνώριζε μετά την απόψυξή του από την Αρκτική», όπως ακριβώς και οι Σταν Λι και Τζακ Κίρμπι σύστησαν εκ νέου τον χαρακτήρα τη δεκαετία του 1960. Παρομοίως, ο Άραντ σημείωσε: «Ο Captain America μάχεται για την ελευθερία και τη δημοκρατία, για την ελπίδα σε όλο τον κόσμο. Δημιουργήθηκε για να σταματήσει την τυραννία και η ιδέα του να σταματήσει η τυραννία είναι τόσο σημαντική σήμερα όσο ήταν και τότε. Έτσι πιστεύω πως θα έχει κάποιες ενδιαφέρουσες προκλήσεις αλλά στο τέλος της ημέρας αν η ταινία είναι υπέροχη και μιλάει στον κόσμο, δεν έχει να κάνει με ένα μόνο μέρος, έχει να κάνει με τον κόσμο και πιστεύω σε αυτή τη βάση θα έχει επιτυχία». Αργότερα, μετά την εκλογή του Μπαράκ Ομπάμα ως Πρόεδρο των ΗΠΑ, ο Φάιγκι σχολίασε: «Η ιδέα της αλλαγής και της ελπίδας έχει διεισδύσει στη χώρα, ανεξάρτητα της πολιτικής, και αυτό συμπεριλαμβάνει και το Χόλιγουντ. Οι συζητήσεις σε όλες τις συναντήσεις μας για την ανάπτυξη συμπεριλαμβάνουν το τσάιτγκαϊστ και το πώς άλλαξε τις τελευταίες δύο εβδομάδες. Τα πράγματα προσαρμόζονται».
Προ-παραγωγή
Τον Δεκέμβριο του 2009, ο σκηνοθέτης Τζο Τζόνστον ανέφερε πως σχεδίαζε να ξεκινήσει γυρίσματα για την ταινία τον Απρίλιο του 2010. Σε ξεχωριστή συνέντευξη του ιδίου μήνα, περιέγραψε την προ-παραγωγή της ταινίας: «Ο Ρίτσαρντ Χέινριτς σχεδιάζει την παραγωγή και έχουμε εγκατασταθεί στην παραλία του Μανχάταν στην Καλιφόρνια. ... Έχουμε οκτώ ή δέκα πραγματικά ταλαντούχους καλλιτέχνες και απλά καθόμαστε όλοι τριγύρω όλη μέρα και σκιτσάρουμε εικόνες και λέμε 'Χέι, δεν θα ήταν τέλειο να κάναμε αυτό;' Είναι αυτή η φάση της παραγωγής όπου τα λεφτά δεν έχουν σημασία: 'Ας βάλουμε κάτω όλα τα υπέροχα πράγματα που θέλουμε και [αργότερα] θα δούμε αν μπορούμε να τα καλύψουμε οικονομικά'». Η ταινία, είπε, θα ξεκινάει «στο 1942, 1943» κατά τη διάρκεια του Β' Παγκοσμίου Πολέμου. «Τα πράγματα των δεκαετιών του 1960 και του 1970 [που βρίσκονται στα κόμικ] τα αποφεύγουμε κάπως. Πάμε πίσω στη δεκαετία του 1940 και τότε μεταβαίνουμε στο τι κάνουν με τον Captain America τώρα». Τον Φεβρουάριο του 2010, ο Τζόνστον δήλωσε πως οι Εισβολείς θα εμφανιστούν «σε όλο το δεύτερο μισό» της ταινίας, οδηγώντας τους θεατές στο να θεωρήσουν πως αυτό θα ήταν το όνομα της ομάδας των υπερηρώων της Marvel την περίοδο του πολέμου, ενώ τον Νοέμβριο ο Τζόνστον αντέκρουσε τις υποθέσεις πως ο Sub-Mariner, ένα μέλος της ομάδας των Εισβολέων στα κόμικ, θα συμπεριλαμβανόταν στην ταινία. Ο Τζόνστον εξήγησε αργότερα πως «οι Εισβολείς» είχαν συζητηθεί απλά ως ένα πιθανό όνομα της ομάδας των κομάντο που δημιούργησε ο Captain America και οδήγησε εναντίον του Red Skull στην ταινία. Ο Κρίστοφερ Μάρκους, ένας από τους σεναριογράφους, είπε πως η ανώνυμη ομάδα «ονομαζόταν «Howling Commandos» στο σενάριο, αλλά κανείς δεν το έλεγε αυτό φωναχτά».
Για τον σχεδιασμό ως σύνολο, έγινε προσπάθεια να δημιουργηθεί τεχνολογία η οποία θα μπορούσε να υπάρχει στη δεκαετία του 1940, προσθέτοντας την τεχνολογία για το Τεσσεράκτιο στην περίπτωση της Υ.Δ.Ρ.Α. Εγκαταλελειμμένα πρότζεκτ των Ναζί ή πραγματικά οχήματα από εκείνη την περίοδο χρησιμοποιήθηκαν ως έμπνευση. Ο Ντάνιελ Σιμόν, ο οποίος ήταν στο παρελθόν υπεύθυνος για πολλούς σχεδιασμούς οχημάτων στην ταινία Tron: Legacy, ανέλαβε ως επικεφαλής του σχεδιασμού οχημάτων. Ο σκηνοθέτης Τζόνστον αναφέρθηκε στο βιβλίο του Σάιμον, Cosmic Motors, πως υπήρξε ένας από τους λόγους που εμπιστεύτηκε την επιρροή του, λέγοντας: «Είναι ο τύπος που ήθελα μαζί μου όταν σχεδίαζα πράγματα για το Star Wars». Το αυτοκίνητο του Red Skull, για παράδειγμα, ήταν βασισμένο σε δύο οχήματα Mercedes-Benz από τη δεκαετία του 1930, την Mercedes-Benz 540K και την Mercedes-Benz W31.